Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 685

h) Azon szakok esetében, amelyeken főiskolai és egyetemi szintű végzettség egyaránt szerezhető, a főiskolai szintű végzettség megszerzése után kiegészítő alapképzésben egyetemi szintű végzettség szerezhető. A kiegészítő alapképzés képzési ideje nappali tagozatos képzésben 2—4 félév, esti és levelező tagozatos képzésben 4—6 félév. A kiegészítő alapképzésben a főiskolai szintű tanulmányok alapján elismert krediteket az egyetemi szintű végzettség megszerzéséhez szükséges kreditekre kiegészítő számú kredit megszerzése szükséges, az egyetemi szintre előírt szakdolgozat követelményeinek teljesítését is beleértve. A kiegészítő alapképzésben a társított szakok is végezhetők egyszakos képzés keretében.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes